Den Vest-Sjællandske Avis, 1821-07-14
Nyeste Post-Efterretninger. De Franske Blade af Ultra Parthiet erklære sig imod den Græske Revolution da de formeene, endskiønt uretteligen, at den strider imod det monarkiske Princip. Jmidlertid ere de dog ikke ganske indbyrdes. eenige, og nogle af dem troe, at de bør forsvare Grækerne noget, forsaavidt som de ere Christne, De liberale Blade derimod tage ivrigen Grækernes Parthie og Bladet Constitutionel beretter: at Divanet har vægret sig ved at give bestemt Svar paa den Russiske Ambassadeurs Note, hvorpaa denne har forladt Constantinopel; ligeledes berettes fra de Joniske Øer, at en Russisk Flaade bliver udrustet i det sorte Hav under Admiral Greighs Commando; men maaskee disse Efterretninger ere ligesaalidet paalidelige som de man har havt fra Cronstadt om at den Russiske Flaade der skulde afseile til Middelhavet; nu har man directe Efterretninger derfra, som berette, at der vel blive udrustede nogle Orlogsskibe og Fregatter, som skulde gaae om nogle faae Dage i Søen under Viceadmiral Crovns Commando; men som ikke have noget andet Formaal end at foretage sig de sædvanlige Sommerøvelser i Østersøen; dog er Skibenes Antal større end det pleier at være. Det er imidlertid mærkeligt, at man slet ikke har nogen Efterretning denne Gang fra Constantinovel og saa godt som ingen fra heele Tyrkiet; det seer ud til, som de Europæiske Magter ere i Underhandling med hinanden om denne Gienstand, og at man imidlertid paa alle Sider, saameget som mueligt afholder sig fra at tage nogen Notice af hvad der passeerer i Tyrkiet. – Efterretningen om Apfilantis Nederlag har ikke bekræftet sig. Nye Handelsbreve, som man har i Wien indeholde derimod gunstige Efterretninger om denne Fyrste, og overhovedet tale de Østerrigske Blade i en gunstigere Tone om hans Foretagender end tilforn. Disse Breve berette nu, at Ypsilantis Armee er voxet til 25,000 Mand, som ere godt bevæbnede og beklædte og gandske diciplinerede og exercerede paa Europæisk Maade. Disse Tropper have ingenlunde Mangel paa Artillerie; og i moralsk Kraft ere de upaatvivleligen de Tyrkiske Tropper meget overlegne; da næsten alle de Græske Ynglinge, som have studeret paa udenlandske Universiteter, have stillet sig under denne Anførers Fane, som allerede har erhvervet sig Berømmelse paa Tydsklands Jordbund i Friehedskampen i 1813. At Ypsilanti udviser saamegen Forsigtighed og ikke foretager sig noget, ligger ingenlunde i en Bevisthed om sin Svaghed, men i det sikkre Haab at han paa denne Maade desto sikkrere kan overvinde Tyrkerne; thi hans Forhold er ganske beregnet efter den nøie Kundskab, som han har om sine Modstandere, hvis første Angreb vistnok er frygteligt; men som ikke kunde holde ud i Tiden og hvis Mod og Virksomhed svækkes naar det varer længe. – J Jassy skulle være mange fremmede Officeerer, som øve Grækerne i at bruge Vaaben. Alle Broerne paa Veien til Jassy ere afkastede for at hindre Tyrkerne fra at rykke frem. Den 10de Juni har en Tyrkisk Commando paa 17 Mand overfaldet en anden, som bestod af 9 Grækere, hvoraf 3 bleve dræbte paa Stedet, og 2 ophængte. Denne Commando forsikkrede, at 6,000 Tyrker vare paa Marschen imod Jassy. Det bekræftes, at Grækerne virkeligen ere blevne slagne ved Fokschani; ogsaa Cantacusens Corps var nærværende ved denne Fægtning og leed betydelig, især mistede det alt Krigsforraad og Munition; men Tyrkerne benyttede ikke Seieren og rykkede ikke betydeligt videre frem Da Kantakuzen rykkede igiennem Bacen saa truede han, at han vilde lade de Bolarer ophænge, som ikke understøttede hans Foretagender. – Fra det sydlige Tyrkie har man nogle men dog uvisse Efterretninger over de Joniske Øer, saaledes, at Jnsurgenterne i Morea allerede skulle være trængt frem til Termopylæ, og at Opstanden har udbredet sig 6 Mile paa hiin Side af Larissa i Thessalien, saa at alt bebuder at Krigsskuepladsen vil snart naae til Macedonien. J Thessalien have Tyrkerne maatte rømme Athen, Theben og Salona, i denne sidste Bye have de Armatolier deres Hovedqvarteer. Disse bortføre alt Korn, Qvæg og Heste til Biergene, for at bringe det i Sikkerhed for deres Fiender, de lade alle Tyrker springe, over Klingen, opbrænde Moskeerne, og gaae meget voldsomt tilværk. Hele Epirus er i fuld Opstand og ligesaa alle Stæderne i Ætolien. J Morea har Folket efter et forbigaaende Tab ved Patrass- og Corinth siden seiret i alle Fægtninger. Hele Messenien er frie for Tyrkerne. Garnisonen i Tripoliza er tæt indsluttet. De fleeste øvrige Casteller ville snart formedelst Mangel paa Levnetsmidler blive nødsagede til at overgive sig. Paa de Joniske Øer er en Subskription bleven aabnet, hvorved der indkomme rigelige Biedrag af Penge Forraad og selv af Tropper. - Den Engelske Fregat Revolutionaire, Copitain Pellev, har havt en Fægtning med et stort Græsk Skib, som var ladt med en Mængde Vaaben og Munition og var bestemt til Morea. Da Skibet var mistænkt for Søerøverie saa opfordrede Capitainen det til at stryge sit Flag; denne Opfordring blev besvaret med Skud, hvorved 4 Mand bleve dræbte og nogle saarede paa den Engelske Fregat. Nu tog Captain Pellev Skibet og bragte det op til Zante. - Den Engelske Re ring har givet befaling til at afsende flere Krigskibe til de Joniske Øer. Ogsaa blive nogle af de bedste Engelske Regimenter sendte derhen; men Jndvaanerne paa Øerne forlange ivrigen at giøre failleds Sag med Grækerne; men hvis Friehed ikke stemmer overeens med den Engelske Regierings Politik. De Engelske Blade fortælle, at Tyrkerne ere i Besiddelse af Patras og have igien indtaget Argos og Corinth, efterat de have fordrevet Grækerne.